CELEX: 32019D1591
Language: bg
Date: 2019-09-19 00:00:00
Title: Решение (ОВППС) 2019/1591 на Комитета по политика и сигурност от 19 септември 2019 година за назначаване на ръководител на мисията на Европейския съюз за изграждане на капацитет в Сомалия (EUCAP Somalia) (EUCAP Somalia/1/2019)

27.9.2019   
               
               
                  BG
               
               
                  Официален вестник на Европейския съюз
               
               
                  L 248/65
               
            
         РЕШЕНИЕ (ОВППС) 2019/1591 НА КОМИТЕТА ПО ПОЛИТИКА И СИГУРНОСТ
         от 19 септември 2019 година
         за назначаване на ръководител на мисията на Европейския съюз за изграждане на капацитет в Сомалия (EUCAP Somalia) (EUCAP Somalia/1/2019)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38, трета алинея от него,
         като взе предвид Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на капацитет в Сомалия (EUCAP Somalia) (1), и по-специално член 9, параграф 1 от него,
         като има предвид, че:
         
                     (1)
                  
                  
                     Съгласно член 9, параграф 1 от Решение 2012/389/ОВППС Комитетът по политика и сигурност (КПС) е упълномощен в съответствие с член 38, трета алинея от Договора да взема необходимите решения с цел упражняване на политическия контрол и стратегическото ръководство на относно мисията на Европейския съюз за изграждане на капацитет в Сомалия (EUCAP Somalia), включително решението за назначаване на ръководител на мисията.
                  
               
                     (2)
                  
                  
                     На 26 юли 2016 г. КПС прие Решение (ОВППС) 2016/1633 (2) за назначаване на г-жа Maria-Cristina STEPANESCU за ръководител на мисията EUCAP Nestor, както беше първоначалното име на EUCAP Somalia.
                  
               
                     (3)
                  
                  
                     На 10 декември 2018 г. с Решение (ОВППС) 2018/1942 на Съвета (3) мандатът на EUCAP Somalia беше удължен до 31 декември 2020 г.
                  
               
                     (4)
                  
                  
                     На 18 декември 2018 г. КПС прие Решение (ОВППС) 2018/2062 (4) за продължаване мандата на г-жа Maria-Cristina STEPANESCU като ръководител на мисията EUCAP Somalia до 31 август 2019 г.
                  
               
                     (5)
                  
                  
                     На 9 септември 2019 г. върховният представител на Съюза по въпросите на външните работи и политиката на сигурност предложи г-н Christopher REYNOLDS да бъде назначен за ръководител на мисията EUCAP Somalia за периода от 10 септември 2019 г. до 31 декември 2020 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-н Christopher REYNOLDS се назначава за ръководител на мисията на Европейския съюз за изграждане на капацитет в Сомалия (EUCAP Somalia) за периода от 10 септември 2019 г. до 31 декември 2020 г.
         
         
            Член 2
            Настоящото решение влиза в сила в деня на приемането му.
            Прилага се от 10 септември 2019 г.
         
         
            Съставено в Брюксел на 19 септември 2019 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 187, 17.7.2012 г., стр. 40.
         
            (2)  Решение (ОВППС) 2016/1633 на Комитета по политика и сигурност от 26 юли 2016 г. за назначаване на ръководител на мисията на Европейския съюз за изграждане на регионален морски капацитет в региона на Африканския рог (EUCAP NESTOR) (EUCAP NESTOR/1/2016) (ОВ L 243, 10.9.2016 г., стр. 8).
         
            (3)  Решение (ОВППС) 2018/1942 на Съвета от 10 декември 2018 г. за удължаване на срока на действие и за изменение на Решение 2012/389/ОВППС относно мисията на Европейския съюз за изграждане на капацитет в Сомалия (EUCAP Somalia) (ОВ L 314, 11.12.2018 г., стр. 56).
         
            (4)  Решение (ОВППС) 2018/2062 на Комитета по политика и сигурност от 18 декември 2018 г. за удължаване на мандата на ръководителя на мисията на Европейския съюз за изграждане на капацитет в Сомалия (EUCAP Somalia) (EUCAP Somalia/1/2018) (ОВ L 329, 27.12.2018 г., стр. 24).